Foto: Facebook / Sherzodxon Qudratxo‘ja Tarix fanlari doktori, faxriy jurnalist Qudrat Ernazarov 73 yoshida vafot etdi. Bu haqda Jurnalistlar uyushmasi axborot xizmati xabar berdi. Qudrat Ernazarov 1950 yilda Toshkent shahrida tug‘ilgan. Mutaxassisligi bo‘yicha jurnalist. 1973 yilda Leningrad davlat universitetining Jurnalistika fakulteti kunduzgi bo‘limini tamomlagan. Turli yillarda gazeta muxbiri, tarix kafedrasi o‘qituvchisi, mudiri, Milliy universitetda jurnalistika fakulteti dekani lavozimlarida faoliyat yuritgan. 2019 yildan hozirgi kungacha O‘zbekiston jurnalistika va ommaviy kommunikatsiyalar universiteti Ijtimoiy va gumanitar fanlar kafedrasi professori, keyinroq Jamoatchilik bilan aloqalar va reklama kafedrasi professori sifatida ishlab kelayotgandi. U 2008 yilda «Mehnat shuhrati» ordeni bilan taqdirlangandi.